Namnet India

India er namnet på eit land. Det blei tidlegare brukt om større geografiske område (Austindia, Bakindia og Vestindia), og er i nyare tid blitt brukt som kvinnenamn.

Ordsoge
mini|«India» blei innført til India av europearar. Mynt frå Portugisisk India frå 1866.
«India», frå gresk  Ἰνδία, er avleidd av Indus. På sanskrit blir denne elva kalla  Sindhu, eit namn som blei til Hinduš på avestansk og Indus på gresk. Hinduš har gjeve nemningane «hindu», «hinduisme», hindustani og det lokale namnet «Hindustan». Europearar har kjend landet som «India» sidan mellomalderen.

På 1800-talet blei namnet «India» teke i bruk som kvinnenamn i den engelsktalande verda, i mange høve på grunn av ei viss tilknyting til landet. 

«India» er også spansk for «indianar», og er blitt brukt om kvinner som er eller ser indianske ut, som «India Catalina» (ca. 1495–ca. 1529) eller den puertoricanske songaren «La India» (f. 1969).

Namneberarar
India Knight (f. 1965), britisk journalist og kommentator, med indiske band gjennom mora, Sabiha Rumani Malik. 
India Hicks (f. 1967), britisk interiørarikekt, dotterdotter av siste visekongen av India, lord Mountbatten.
India.Arie (f. 1975), USA-amerikansk artist
India de Beaufort (f. 1987), britisk artist og skodespelar

Litterær bruk
India Wilkes er namnet på ein person i Gone with the Wind (1936) av Margaret Mitchell. Ho er ein motstandar til hovudpersonen Scarlett O'Hara.

India Ophuls er hovudpersonen i Shalimar the Clown (2005) av Salman Rushdie, som tek for seg mykje av moderne indisk historie.

Kjelder

kategori:kvinnenamn
kategori:namn på land
kategori:stadnamn av gresk opphav
kategori:førenamn av gresk opphav
kategori:personnamn avleidde av stadnamn